《和尹宗闵书记四月二日候客溪上潞守李献甫具》
宋代·李复

溪园经岁不曾开，逸兴何妨候客回。
春色堂堂辞我去，暑风咄咄逼人来。
追凉故绕池边树，分坐时侵石上苔。
皂盖归城鱼鸟乐，更延虚静独徘徊。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。